JKW-KABAB-01-KA-013-wylie
@#/__/dpal rdo rje sems dpa' thugs kyi sgrub pa dang 'brel ba'i spros bcas sgrub mchod rgyas par bya ba'i lag len rnam grol snye ma zhes bya ba bzhugs so//__@#/__/dpal rdo rje sems dpa' thugs kyi sgrub pa dang 'brel ba'i spros bcas sgrub mchod rgyas par bya ba'i lag len rnam grol snye ma zhes bya ba/__na mo gu ru badz+ra sa twa ya/__sangs rgyas kun gyi cod pan rigs brgya yi/__/'khor los sgyur mdzad bcom ldan rdo rje sems/__/khyab bdag bla ma'i rnam par shar ba yi/__/zung 'jug chos kyi sku la phyag 'tshal lo/__/de yi sgrub thabs bye ba phrag brgya'i bcud/__/snang mdzad thugs kyi thig le sgrub pa'i tshul/__/gar dbang thugs rje chen po'i gzhung bzhin tu/__/rnam gsal 'jug bde'i lag len 'bri bar bya/__'dir sgrub bya'i lha'i ngo bo phyag rgya gcig pa la tshom bu tshogs su sgrub pa'i chings yongs rdzogs sbyor ba ni rgyud gzhung gi dngos bstan dang mi 'brel bas rang blo 'drid byed tsam du zad kyang*/__sgrub mchod dkyus ma tsam gyi phyag len tshogs bsags sgrub pa'i rnal 'byor dang 'brel ba la 'gal ba med cing myang grol spros bcas sgrub pa'i skabs sogs su legs pa ltar snang bas tshul de 'chad pa la gsum/__sngon 'gro/__dngos gzhi/__rjes kyi bya ba'o/__/dang po la lnga/__sa chog__/mtshams gcod/__sta gon/__thig tshon/__rgyan bkod kyi las rim mo/__/dang po ni/__dus grangs rtags kyi bsnyen pa sngon du song ba'i rnal 'byor pas/__sgrub pa'i gnas khang byi dor dang rgyan gyis spras pa'i gong du stegs bu la bdag bskyed bla gtor dkar po lnga rgyan can gyi g.yas g.yon sman raka__/mdun du chu gnyis nyer spyod phreng tshar bsham/__dkyil 'khor gyi gzhir many+dzi'i steng du sa lha'i gtor ma dkar zlum bshams pa'i mthar/__byang shar du mtshams 'dzin gyi me tog nas brtsams chu gnyis nyer spyod g.yas bskor du bsham/__brgyud 'debs bsang chu byin rlabs tshogs bsags nas brtsams/__bdag bskyed bzlas pa bsdu rim/__lhar ldangs shing gnas gsum byin rlabs par byas la/__mchod pa rnams oM ma hA kro d+hI shwa ri sogs kyis bsang*/__swa b+hA bas sbyang*/__thams cad stong nyid nam mkha'i ngang :__b+h+rU~M las rin chen snod nang du:__oM las phyi nang mchod pa'i tshogs:__so so'i lha mo'i rol par bcas:__rab 'byams nam mkha' gang bar gyur:__oM badz+ra puSh+pe d+hU pe A lo ke gan+d+he nai bi d+ya shap+da pU dza sa ma ya hU~M:__zhes dang*/__gtor gzhong rat+na'i gzhal yas su:__gtor ma 'dod yon phung por spungs:__oM AHhU~M:lan gsum rgya dang bcas pas gtor ma brlab/__b+hU mi pa ti sa pa ri wA ra badz+ra sa mA dza:__oM badz+ra ar+g+haM pra tIts+tsha swA hA/__nas shap+da'i bar gyis mchod/__b+hU mi pa ti sa pa ri wA re b+h+yaHna maHsarba ta thA ga te b+h+yo bi shwa sogs gsum gyis gtor ma phul la/__hU~M dgongs shig sa bdag lha klu sde dang dpung :__byin rlabs dngos po'i mchod gtor 'di bzhes la:__phrin las gnyan po sgrub phyir sa slong gis:__ci bde bar ni dgyes pas stsal du gsol:__zhes gsol bas sa gzhi byin par bsam la 'jam rol dang bcas pas gtor ma phyir bskyal la mchod pa rnams bsdus te sa slong ba'o/__/de nas oM badz+ra a mr-i ta kuN+Da lI ha na ha na hU~M phaT/__ces brjod la dkyil 'khor gyi gzhir dri dang ba byung gi chu rdo rje khu tshur gyis gtor ba byang shar nas g.yas bskor du byug__/swa b+hA wa'i sngags lan bdun brjod pa dang bstun slob dpon gyis lag g.yas thal mo sar 'jog ste sbyor ba'o/__/rang nyid skad cig gis rdo rje he ru ka khro gtum bzod par dka' ba'i gzi brjid bskal pa'i me ltar 'bar ba'i skur gyur/__hU~M:__yang dag gsang ba'i dkyil 'khor 'dir:__'du ba'i lha rnams ma gtogs pa:__gnod byed gdon bgegs 'byung po'i tshogs:__da lta nyid du so sor dengs:__gal te mi 'gro 'dug gyur na:__'jigs byed khro rgyal thugs khros nas:__rdo rje'i mtshon cha 'bar ba yis:__rdul phran bzhin tu brlag par 'gyur:__zhes bka' bsgo/__hU~M hU~M hU~M bi shwa badz+ra sogs dang*/__sum+b+ha ni'i drag sngags bzla zhing rol mo tsham rngam dang bcas te gu gul gyis bdug__/slob dpon gyis bsnyen pa dang bcas dkyil 'khor gyi sa gzhi la g.yas bskor gyis 'gro zhing thun gyis brab te bzung ba'o/__/gnyis pa srung ba'i slad du mtshams bcad pa la phyi mtshams ni dkyil 'khor gyi khang pa'i phyi rol phyogs bzhir/__tho la sku rten rgyal mtshan dang bcas pa btsugs pa'i mdun tu chu gnyis nyer mchod lnga dang dkar gtor re re bsham/__thog mar shar du phyin la mchod gtor gong smos ltar bsang sbyang byin brlab/__de nas tho bsang sbyang*/__stong pa'i ngang las rgyal po chen po yul 'khor srung sku mdog dkar po mdzes shing brjid pa'i chas can pi waM 'dzin pa'i skur gyur/__rang gi snying ga nas 'od zer 'phros pas ri rab kyi shar phyogs nas rgyal po chen po yul 'khor srung 'khor bcas badz+ra sa ma ya dzaHsa spyan drangs/__dzaHhU~M baM hoHsa bstim/__oM d+h+riSh+ta rASh+ta ya swA hAH__oM badz+ra ar+g+haM pra tIts+tsha swA hA/__nas/__shap+da'i bar gyis mchod/__na maHsarba ta thA ga te b+h+yo nas khaM swA hA'i bar nam mkha' mdzod kyi sngags lan gsum dang rdor thal phye rgyas gtor ma 'bul/__dri za dag gi bdag po che/__/rgyal po chen po yul 'khor srung*/__/btsun mo sras dang blon por bcas/__/de la bstod de phyag kyang 'tshal/__/mchod sbyin gtor ma 'di bzhes la/__/shar phyogs bgegs kyi mtshams gcod cig__/ces phrin las bcol/__rang sngags lan gsum bzla/__tiSh+Tha badz+ra zhes me tog 'thor la brtan bzhugs bya/__de bzhin du gzhan gsum po yang rigs 'gre bas/__lhor/__rgyal po chen po 'phags skyes po sku mdog sngon po mdzes shing brjid pa'i chas can ral gri 'dzin pa/__ri rab kyi lho phyogs nas drangs bstim/__oM bi rU D+ha kA ya swA hA:__grul bum dag gi bdag=__/rgyal po chen po 'phag skyes po/__/lho phyogs bgegs kyi=__nub tu/__rgyal po chen po mig mi bzang sku mdog dmar po mdzes shing brjid pa'i chas can sbrul zhags dang mchod rten 'dzin pa/__ri rab kyi nub phyogs nas drangs bstim/__oM bi rU pAk+Sha ya swA hA/__klu dbang dag gi=__rgyal po chen po mig mi bzang*/__/nub phyogs bgegs kyi=__byang du/__rgyal po chen po rnam thos sras sku mdog ser po mdzes shing brjid pa'i chas can be con dang ne'u le 'dzin pa/__ri rab kyi byang phyogs nas drangs bstim/__oM bai shra ma NA ya swA hA/__gnod sbyin dag gi=__rgyal po chen po ngal bsos po/__/byang phyogs bgegs kyi mtshams gcod cig__/ces bya'o/__/nang mtshams ni/__sgrub khang gi sgo ru brub khung gru gsum du bru/__der ra sog gam gro shog la dam sri'i ling+ga bris pa'i snying gar tri ya ma dam sri s+t+wam+b+ha ni dzaHdzaH__zhes bris pa bkod/__gser skyems/__raM yaM khaM gcig__/oM AHhU~M ha ho hrIH__gsum gyis byin brlab/__dbyangs rol bcas/__hU~M rig 'dzin rtsa brgyud bla ma dam pa dang*/__bde gshegs zhi khro rab 'byams dkyil 'khor lha/__/khyad par rdor sems zhi khro'i lha tshogs rnams/__/gser skyems 'di bzhes rnal 'byor mthu dpung skyed/__/ma mgon lcam dral dam can rgya mtsho'i tshogs/__/dregs pa'i sde dpon sum cu yab yum sras/__/bka' nyan bran g.yog mngag gzhug bcas rnams kyis/__/gser skyems 'di bzhes rnal 'byor mthu dpung skyed/__/sngags 'chang bdag gi rigs kyi srung ma dang*/__/sa phyogs 'di sogs yul gzhi gnas kyi bdag__/lo zla zhag dus tshes la dbang ba'i lhas/__gser skyems 'di bzhes rnal 'byor mthu dpung skyed/__/ces pa'i tshig mtshams gsum por gser skyems 'bul/__e yaM dz+wa la raM grub khang yangs shing gting zab pa'i nang du tri las dam sri pho mo rid cing nyam thag pa'i lus can du gyur/__badz+ra ma hA shrI he ru ko\u0f85haM/__rang nyid rdo rje khro bo'i skur gyur/__na mo dkon mchog gsum la phyag 'tshal lo/__dkon mchog gsum gyi bka' bden pa dang*/__chos nyid rnam par dag pa'i=__chos can rgyu 'bras bslu ba med pa'i=__zhi khro sgyu 'phrul rnam par rol pa'i lha tshogs rnams kyi/__sprul pa yang sprul phyag brnyan dang bcas pa rnams kyi/__bden pa chen po'i mthus/__ma rungs pa'i sems can ya ma dam sri'i rigs su gyur pa thams cad mtshan ma rdzas kyi rten 'di la mchis par gyur cig__/tri yaM dzaHtri badz+ra aM ku sha dzaHdzaHhU~M ba~M hoH__ces bden pa dang 'gugs bstim lan gsum byas la drag sngags so lnga pa bzla zhing thun brab/__hU~M gsang ba'i dkyil 'khor chen po 'dir:__dngos grub bar chad byed pa'i bgegs:__bka' las 'da' byed dam sri rnams:__mnan cing gzir ro s+t+waM b+ha ya:__ya ma dam sri s+t+waM b+ha ya nan:__oM laM hU~M laM mA ra ya nan:__zhes pas mnan la dong kha bcad/__mched rnams lag g.yas steng du byas nas bsnol ba'i mthe'u chung rnams lu gu rgyud du sbrel te/__sum+b+ha ni dang*/__hU~M nga ni 'jigs byed chen po ste/__/khams gsum thams cad spyi nas gnon/__/dgra bgegs sdig can 'byung po rnams/__/dug gsum las kyi khang bur mnan/__/mnan no bcings so s+t+waM b+ha ya/__/rdo rje bro yi rgyas btab pas/__/sus kyang 'jig par nus ma yin/__/oM laM/__AHlaM/__hU~M laM s+t+waM b+ha ya nan/__zhes pas bro brdung*/__de nas bar mtshams ni/__dkyil 'khor gyi sgo'i ya them gyi phyi ngos su/__gshin rje gshed kyi rten btags pa'i mdun tu chu gnyis nyer spyod dang gtor ma dkar zlum zhig kyang bsham/__mchod gtor sngar ltar bsang sbyang brlab/__rten bsang sbyang*/__stong pa'i ngang las hU~M yig las gshin rje gshed nag po dbyug pa dang zhags pa 'dzin pa'i skur gyur/__badz+ra sa mA dzaH__dzaHhU~M baM hoH__oM badz+ra ar+g+haM nas/__shap+da'i bar gyis mchod/__nam mkha' mdzod kyi sngags dang rdor thal gyi rgyas gtor ma 'bul/__hU~M gsang chen lhun grub pho brang nas/__/bcom ldan chos rjes bka' stsal ltar/__/bdag cag rig 'dzin sgrub pa po/__/bka' gsang gzhung chen 'di sgrub kyis/__/'di la gnod cing bar gcod rnams/__/sgo 'di yan chad ma btang zhig__/phyi 'khor skyong ba'i mu ran la/__/rdo rje yal gam thub par mdzod/__/oM badz+ra ya ma rA dza sa ma ya s+t+waM/__zhes bzlas nas me tog 'thor zhing tiSh+Tha badz+ras brtan bzhugs bya/__de nas dkyil 'khor gyi 'og gzhi'i phyogs bzhi dang mtshams bzhi/__shar nub kyi phyi rnams su phur gdan bcu bkod/__slob dpon shar du zhal phyogs pa'i mdun du seng ldeng gi phur bu bcu tsan+dan dmar pos kha dog bsgyur me tog phreng ba bcings pa bkod la/__rang gi thugs ka nas hU~M yig bcu spros phur bu rnams la thim pa yongs su gyur pa las stod khro bo'i gzugs can smad phur bu 'bar ba'i rnam pa can du gyur par bsam la/__'dod rgyal gyi rgya dang hU~M bzhi pa'i sngags kyis phyogs bcu'i bgegs rnams bkug pa la/__oM badz+ra kro ta sarba duSh+taM badz+ra kI li kI la ya gnod byed 'byung po mA ra yA hU~M phaT:__zhes pa'i sngags lan bcus phyogs kyi phur bu rnams shar nas g.yas bskor dang*/__mtshams byang shar nas g.yon bskor/__steng gi phur bu shar gyi shar dang*/__'og gi phur bu nub kyi nub tu gdab/__bgegs rnams kyi snying phug nas g.yo 'gul med cing 'od gsal bar bsam zhing phur bu las byung ba'i 'od zer srung ba'i 'khor lor 'khrigs pas phyogs mtshams thams cad khyab par gyur/__hU~M nga ni ye nas rang byung ba'i:__sangs rgyas kun gyi 'khor los sgyur:__che mchog badz+ra he ru ka:__thugs las khro chung mtshon cha dang :__rab 'bar me yi tshwa tshwa 'phro:__phyogs mtshams kun tu rab tu gtams:__bar chad kun gyis mi phyed pa'i:__gzhom med rdo rje'i gur du gyur:__badz+ra kro ta tsakra rak+Sha dz+wa la raM hU~M b+h+rU~M:__zhes srung 'khor bsgom/__bsrung bya srung byed srung ba thams cad gdod nas spros bral du 'od gsal ba de kho na nyid kyi srung 'khor yang bsgom pa ste/__de dag ni nub dang po'i bya ba'o/__/'di dag gi skabs su phyi bshags sAts+tsha btab pa/__chu gtor gtong ba/__mdo sde klog pa/__glud gtor gser skyems la sogs pa dge ba'i dpung skyed cing bar gcod zhi ba'i thabs kyi rim pa ji ltar 'grub par bya'o/__/gsum pa sta gon ni/__bdag bskyed mchod gtor snga nyin ltar bsham/__dkyil 'khor gyi gzhi la bdud rtsi lnga dang bsres pa'i dri bzang gi thig le gru bzhi pa la me tog dkar po'i tshom bu bkod/__de'i mtha' bskor du phyi mchod g.yas bskor du bshams la bdag bskyed bzlas pa bsdu ldangs kyi bar song nas/__snying ga'i hU~M gi 'od zer gyis sogs nas/__oM phyogs bcu kun na sogs tshigs bcad dang*/__sa ma ya s+t+waM/__gdod nas grub pa'i bcom ldan 'das rdo rje sems dpa'i dkyil 'khor gyi 'khor lo thams cad dkyil 'khor gyi sa gzhi'i steng gi nam mkha' la bzhugs par gyur/__zhes mos la/__bde bar gshegs so sogs mchod pa rgyas pa mdun bskyed ltar ram/__de las bsdus pa ci rigs dang*/__oM bla ma dpal ldan sogs kyis bstod/__snyan gsan dbab pa ni/__slob dpon gyis pus mo g.yas pa btsugs spos dang bcas pa'i rdor dril 'dzin la/__oM dpal ldan rdo rje sems dpa' kye:__sngon gyi zhal bzhes dgongs mdzod la:__bdag dang slob ma rnams don tu:__bcom ldan khyod la mchod bgyid na:__dgyes mdzad brtse bas dgongs nas ni:__nangs par 'dir ni 'byon par mdzod:__ces lan gsum brjod la/__bdag bskyed skabs ltar/__oM dpag med nam mkha'i khams nyid las:__sogs kyis mchod badz+ra muHsa rang bzhin gyi gnas su gshegs par gyur/__zhes mos/__bzhi pa thig tshon gyi bya ba la thog mar go ma ye gtong ba ni/__hU~M/__gsang ba mchog gi dkyil 'khor 'dir:__rang byung bdud rtsi rnam pa lngas:__ye shes dngos grub mchog grub phyir:__khyab brdal chen por chag chag 'debs:__oM pany+tsa a mr-i ta ma d+ha la b+h+rU~M swA hA/__zhes 'jam rol dang bcas pas dkyil 'khor gyi gzhi ba byung gis byug__/dri bzang dang sbyar ba'i bdud rtsi lnga'i chu rdo rje'i khu tshur gyis gtor ba byang shar nas g.yas bskor du khye ma med par byug go/__/de nas thig tshon gyi bya ba dngos ni bsnyen sgrub phrin las kyi cho ga'i gzhung du gsal ba ltar ro/__/lnga pa rgyan bkod pa ni/__slob dpon rdor dril dang spos kyi reng bu 'dzin pas thog drangs/__mched gzhan rnams kyis myang grol ril bu sgrub pa dang 'brel na de'i snod b+han+d+ha kha sbyor/__rnam rgyal bum pa/__thod pa/__me long*/__shel rdo/__ral gri bzhi/__mda' bzhi/__phur bu bzhi/__gdugs/__ba dan bzhi/__rgyal mtshan bzhi/__nyer spyod tsam thogs pa'i ser sbreng gis dkyil 'khor la g.yas su bskor zhing*/__hU~M ye shes bum pa rdo rje'i gzhal yas khang*/__/bcom ldan rdo rje sems dpa' bzhugs pa'i gnas/__/sku dang gsung dang thugs dang dbyer med cing*/__/dngos grub rnam gnyis stsol phyir bzhugs su gsol/__/oM badz+ra satwa AH__sarba sa ma ya TiSh+Tha lhan/__zhes 'jam rol dang bcas pas ril bu snod yod na dkyil 'khor gyi dbus su many+dzi'i stegs la bkod/__de steng 'phrul stegs la rnam bum gyi khar thod pa me long shel rdo bcas bzhugs su gsol/__de nas ral gri sogs tshig bstun phyogs mtshams su mdzes par bkram zhing*/__hU~M:__shes rab ral gris nyon mongs drwa ba gcod:__ye shes mda' yis ma rig dug gsum 'bigs:__phrin las phur pas bar chad bdud dpung 'dul:__dkyil 'khor chen po'i rgyan du bzhugs su gsol:__sa ma ya tiSh+Tha lhan:__hU~M byams pa'i gdugs mchog 'khor ba'i tsha gdung skyob:__chos kyi rgyal mtshan bar chad bdud las rgyal:__shes rab 'phan dar byang chub chos rnams rdzogs:__rgyal ba'i dkyil 'khor mdzes pa'i rgyan du 'bul:__badz+ra s+pha ra Na phaT:__ar+g+haM me tog bdug spos mar me dang :__dri chab zhal zas rol mo la sogs pa:__dngos 'byor yid sprul kun bzang mchod pa rnams:__dkyil 'khor lha tshogs mchod phyir 'bul bar bgyi:__sarba pU dza sa ma ya hU~M:__zhes so so'i mthar 'jam rol bya/__lag len bde khyad gdugs thog ma nas dbub/__byang shar mtshams 'dzin me tog nas brtsams phyogs mtshams brgyad du chu gnyis nyer spyod lnga g.yas bskor du bkod/__mdun lta bu gang bder dkyil 'khor lha'i 'das gtor bla gtor zlum po theb kyu bzhi bcu rtsa gnyis kyis bskor ba dkar po dang*/__dpal gtor zur gsum kyu gu nga brgyad kyis bskor ba dmar po bcas rgyan spros dar gdugs can/__de dag gi g.yas su dam can spyi'i gtor spungs dang chad mdo/__g.yon du sngags srung ma'i gtor ma dang brtan ma/__g.yas g.yon du sgrub pa'i rdzas dang sbyar ba'i sman rag rnams bkod/__'grub na phyi mchod brgya rtsa'am stong mchod la sogs pa dang*/__sman rag gtor ma tshogs gtor rnams kyang brgya rtsa'i phreng bas dkyil 'khor gyi mtha' bskor zhing*/__bkra shis rdzas rtags rgyal srid sogs kyi gzugs brnyan bris 'bur yang bkram pa dang*/__gos dang rgyan gyi yo byad sogs 'du bya/__sngar srung ba'i tshe btab pa'i khro bcu'i phur bu rnams kyang phyogs ma 'chol bar dkyil 'khor gyi mthar bkod/__sgrub mchod dngos gzhi la mkho ba'i spos rol g.yab dar/__bsang chu 'thor g.yab/__sngon 'gro dkar bgegs/__tshogs kyi yo byad/__gter gzhi dang chad brtan gyi gtor ma/__hom khung du nyu le'i ling+ga thun rdzas/__gdab phur/__mchod pa kha gso bar stabs bde slad dkyil 'khor mdun ngos phyi rol du phyi mchod phreng tshar dang*/__me tog spos dang zhal zas sogs kha gso byed rnams kyang grabs su tshud par bya'o/__/de nyin gnyis pa'i bya ba grub/__mgyogs khyad lta bur sngon 'gro'i nyi ma gnyis po sbrel na/__phur gdab srung 'khor gyi 'phros de ma thag par/__lha sta gon gyi nyer bsdogs grangs su tshud par byas nas/__bdag bskyed skabs ltar mchod pa byin brlab/__snying ga'i hU~M gi 'od zer sogs man chad gong smos dkyus bzhin btang bas 'grub bo/__/gnyis pa sgrub mchod dngos gzhi la/__slob dpon dkyil 'khor la zhal phyogs pa'i mdun g.yon nas brtsams/__nang mchod rdor dril cang te'u me tog gi snod las bum rnams bzhag__/gzhan rnams kyang ji ltar 'os par 'khod la tshig bdun gsol 'debs/__gter chen rin po che'i rnam thar dang skyes rabs gsol 'debs gang 'os/__brgyud 'debs sngon du 'gro bas/__sngon gtor nas brtsams phrin las kyi gzhung dang rgyal sras rin chen rnam rgyal gyis mdzad pa'i lhan thabs zur 'debs lto sbyar ba'i bdag bskyed bzlas pa bsdu rim/__mdun bskyed phyag mchod bstod pa'i bar byas nas bzlas grangs kyi gtso bo 'dir bzung*/__gal te myang grol ril bu sgrub pa dang 'brel na de'i 'don bya dang lag len khyab bdag bla ma thams cad mkhyen pa 'jam dbyangs mkhyen brtse'i dbang po'i gsung rab ltar nyams su len/__gal te dbang bskur gnas lung sogs dang sbrel na bum pa'i 'dzab kyang bya/__de mthar nyu le skrod cing byin 'bebs bya ba'am 'grub tu rung na bum 'dzab mthar/__ye shes sku mchog gi bshags pa sogs yan lag lhag ma rnams/___dam bca' tsam mam skong chen lnga dag 'gyur dang bcas pa byin rlabs nas lhag ma'i bar tshogs mchod kyi tshul du btang zhing de dag la dbyangs rol dang gsol gdab sogs kyi spros pa mi dgos/__nyu le sprod pa dang byin 'bebs lan gcig las mi byed na dgongs mo brtan ma skyong ba'i rjes su nyu le bskrad/__bkra shis kyi rjes su byin 'bebs bya ba yin kyang thun re re bzhin de dag byed par spro na/__skabs 'dir nyu le'i ling+ga slob dpon gyi drung du bsham/__e yaM raM dz+wa la raM/__brub khung yangs shing gting zab pa'i nang du tri las dngos grub la bar du gcod cing log par 'dren pa'i 'byung po nyu le bdud kyi rigs su gyur pa thams cad nyam thag pa'i gzugs can tu gyur/__na mo dkon mchog gsum la phyag 'tshal lo/__dkon mchog gsum gyi bka' bden pa dang*/__chos nyid rnam par dag pa'i=__chos can rgyu 'bras bslu ba med pa'i=__zhi khro sgyu 'phrul rnam par rol pa'i lha tshogs rnams kyi=__sprul pa yang sprul phyag brnyan dang bcas pa rnams kyi=__bden pa chen po'i byin gyi rlabs kyis/__dngos grub la bar du gcod cing log par 'dren pa'i 'byung po nyu le bdud kyi rigs su gyur pa thams cad mtshan ma rdzas kyi rten 'di la mchis par gyur cig__/tri yaM dzaHtri badz+ra aM ku sha dzaH__dzaHhU~M ba~M hoH__drag sngags so lngas thun brab/__oM badz+ra kro d+ha sarba duSh+taM badz+ra kI li kI la ya sarba shA trUM ma ra ya rbad/__ces phur bu 'dril zhing gdab/__de nas sbyar spos dri zhim po bsreg__/zhwa sogs gzi byin bskyed la/__'phags mchog thugs rje'i dus la bab/__/khyad par bstan pa'i dus la bab/__/mthu rtsal dbyung ba'i dus la bab/__/byin gyis rlobs pa'i dus la bab/__/dbang mchog skur ba'i dus la bab/__/dngos grub stsol ba'i dus la bab/__/mthu chen bdud 'dul bcom ldan 'das/__/byin chen byin phob bcom ldan 'das/__/dbang chen dbang bskur bcom ldan 'das/__/dngos grub mchog stsol bcom ldan 'das/__/bdag cag las 'bras mchis par mdzod/__/ces dang*/__yig brgya'i mthar/__oM dz+nyA na A be sha ya a AHra ra ra ra tsa la ya tsA la ya hU~M AHha dz+haiMH__zhes thod rnga sogs rol mo'i sgra sbyar zhing*/__dar sna lnga'i g.yab mo 'dor te sgrub pa'i rten la byin dbab/__dzaba? dbyangs bya zhing tshogs grol bas thun dang po 'grub/__thun gnyis par/__bla ma rig 'dzin rgyal ba zhi khro'i sogs sngon 'gro rgyud dag par byed pa nas byin dbab pa yan chad snga ma ji lta bar bskyar/__thun gsum par yang de dang 'dra ba las skong chen dag 'gyur bcas pa'i rjes su spro na bdag 'jug blang/__ma grub kyang 'gal ba med/__de nas dam can spyi gtor/__sngags srung ma'i bstod pa'i mthar bsdu na skong ba sbrel ba dang*/__gter gzhi/__las rdor gyis gsol gdab bcas tshogs byin rlabs nas sbyor mchod kyi bar btang la tshogs 'bul drang bya/__rgyas par spro na gong du skong ba mi gtang bar skabs 'dir byin rlabs sngon 'gros sngags srung ma'i skong ba/__bshags pa phrin bcol bcas sbyar/__gang ltar 'dir cha gsum btang la smon lam tshig bzhi'i mthar las rdor gyis gsol gdab bcas lhag ma bsngos la btson du 'dzin/__dam can spyi gtor gyi gtor 'bul nas bkra shis bar mthar dbyung*/__de nas chad mdo dang brtan ma 'bul mtshams bsdu na gong gsal ltar nyu le la phur gdab bya/__cung zad rgyas par spro na rjes su bkra shis grub kyi bar mi bya/__gong ltar mchod pa byin brlab/__rjes chog mchod bstod/__nongs bshags/__rdul tshon ras bris skabs phyed pa'i brtan bzhugs spyi mthun/__bsdu ldangs bsngo smon/__bkra shis bcas grub nas gong du ma song na nyu le gzir ba sngar smos pa ltar ram spyi 'gro'i rgyas pa sbyar yang rung la phur gdab grub pa'i mtshams su bka' brgyad ltar dpal gyi pho nya kun thub rgyal mo bskul la thun brabs/__/byin 'bebs gong smos ltar ram/__rig 'dzin thugs thig gi byin 'bebs dngos grub char 'bebs nyid sbyor na'ang skabs su 'tshams par 'gyur ro/__/'di nas brtsams te dzaba? rgyun 'dzug pa dang*/__thun dang po'i bsnyen pa'i skabs nas sngags rgyun len pa gnyis su snang ba gang ltar byas kyang 'gal ba med mod/__/da ltar phyag len phyi ma ltar byed cing de nas brtsams yi ge brgya pa'i dzab sngags gsung mi chad du bzla/__thun brje len skabs snga ma rnams kyis mchod bstod bsdus pa re'ang bya bar gsungs so/__/mtshan thun rnams la'ang sngon 'gro rgyud dag nas byin 'bebs yan nyin thun gnyis pa dang 'dra ba las mdun bskyed mchod tshig rgyas pa ma lcogs na bdag bskyed ltar bya ba dang*/__skong chen lnga'ang ma lcogs na bzhag tu rung ngo*/__/de ltar thun drug lcogs na shin tu legs shing*/__cis kyang ma 'khyongs na nyin thun gnyis/__mtshan thun gnyis te thun bzhir byas kyang chog go/__/gsum pa rjes sgrub pa grub pa'i nyin tha ma'i bya ba ni/__tshogs mtha' ma bstab pa'i dus nyu le'i ling+ga mer bsregs pa'i thal ba chos skyong gtor mar bstab/__bdag 'jug nges par blang ba'i rjes tsam du kha skong la zhi ba dang dngos grub chen po'i don du mchog gi sbyin sreg ci rigs pa bsnyen song gi slob dpon gzhan pa dang grwa pa grangs bcad kyis bsgrub/__de'i sbyor dngos kyi bya ba gzhung gsal ltar la 'das pa'i me lha mchod pa'i bskyed chog skabs/__bkod pa phul du byung ba'i steng du pad+ma zla ba'i gdan bkra lam gyis gsal bar gyur/__oM phyogs bcu kun na sogs brjod cing las kyi rdo rjes spos rol gyis mtshon par tshom bu spyan drangs la/__dzaHhU~M baM hoH__yig brgya lan gcig__/thab kyi dkyil 'khor gyi dbus su bzhugs pa ni bla ma dang gnyis su med pa'i sogs nas gsal bar gyur/__de nas phyag mchod bstod dkyus bzhin la/__rjes gshegs gsol skabs/__badz+ra muH__me thab kyi lha tshogs rnams dkyil 'khor ba'i thugs kar gshegs par gyur/__zhes sbyar la las rdor gyis tshom bu slar spyan drangs pa ni khyad par ro/__/lhag chog gi skabs sngar btson 'dzin byas pa'i lhag ma rnams kyang sgrub khang gi phyi rol lho nub goms pa bdun cu'i sar spungs/__brtan ma bskyangs grub pa'i rjes su dngos grub blang ba ni/__dkyil 'khor gyi mdun tu 'brang rgyas sogs dngos grub kyi rdzas rgyas pa'am/__bsdu na tshe ril tshe chang tsam bsham/__hU~M hU~M hU~M bi shwa badz+ra kro d+ha dz+wa la maN+Da la phaT phaT ha la ha la hU~M/__zhes brjod cing gu gul gyis bdug__/yungs kar gyis brab/__rol mo'i tsham rngams dang bcas te bgegs bskrad/__oM badz+ra rak+Sha rak+Sha hU~M/__zhes pas/__steng 'og phyogs mtshams thams cad rdo rje srung ba'i gur khang me'i 'od zer 'phro bas bar mtshams med par bcings te cis kyang mi shigs par gyur par bsams la srung 'khor bsgom/__'phags mchog thugs rje mas byin dbab/__ye shes sku mchog rang bzhin dkyil 'khor ni/__/sogs kyis bshags pa bya/__dkyil 'khor pa'i gnas gsum las spros pa'i 'od zer rang gi gnas gsum du thim/__slar yang 'od zer 'phros pas 'khor 'das kyi bcud dang dwangs ma dngos grub rnam pa gnyis ma lus pa bsdus nas sgrub rdzas rnams la thim par gyur par mos/__yig brgya'i sham du/__oM AHhU~M sarba sid+d+hi pha la hU~M/__yang myang grol sgrub pa dang 'brel na/__sgrub rdzas dngos grub thams cad 'od zer gyi rnam pas rang la thim par gyur par bsams la yig brgya'i mthar/__oM dz+nyA na a mr-i ta sarba sid+d+hi hU~M/__zhes sbrel ba brgya stong sogs bzla zhing*/__mthar sman gtor rak+tas mnga' gsol ba ni/__gtsang rme'i dri rtog kun bral ba'i:__sogs dang*/__sha lnga bdud rtsi'i snying po can:__sogs kyis rgyas par mchod nas/__sgrub rten ban+d+ha kha sbyor gnas bzhir gtug cing*/__oM dpal ldan rdo rje sems dpa' kye:__bdag la rjes su chags par mdzod:__skye rga na dang 'chi ba sogs:__'jigs rung srid pa'i sdug bsngal las:__mgon po khyod kyis bdag skyobs shig:__sdig pa kun las rnam grol zhing :__yang dag ye shes sems dpa' che'i:__sku gsung thugs su bdag sgrub shig:__sa ma ya sid+d+hi a la la ho:__zhes rol mo'i sgra dang bcas pas dngos grub blang zhing*/__lha 'od du zhu ba'i dam rdzas bdud rtsir gyur par mos la thabs shes kyi rdzas rnams g.yas bskor g.yon bskor du stob cing longs spyod/__de nas dkyil 'khor rjes chog mchod pa byin rlabs/__mchod bstod yan chad dkyus bzhin la/__rdul tshon yin na brtan bzhugs bor nas/__oM khyed kyis sems can sogs kyis ye shes pa gshegs/__dam tshig pa 'od gsal du bsdu/__slar thun mtshams kyi lhar ldangs la go bgo lus bsrung bya/__phyi rol du song nas rgyal tho bzhi la/__mchod gtor bshams nas byin rlabs bskyed bstim mchod gtor 'bul ba rnams tho sdom ltar las/__bstod pa'i rkang pa tha ma shar phyogs bgegs sogs kyi tshab tu/__bcol ba'i phrin las sgrub par mdzod/__/ces sbyar ba'i mthar badz+ra muHsa gshegs su gsol/__sgo byang la/__mchod gtor bsham bkod rlob pa bskyed drangs bstim dbul rnams sdom pa ltar la/__badz+ra muHsa gshegs su gsol/__de nas nang du log ste/__skam pa'i rgyas phur bu rnams mas rim nas bton pa/__oM ru ru s+phu ru dz+wa la tiSh+Tha sid+d+hi lo tsa ni sarba ar+tha sA d+ha ne swA hA/__zhes bzlas pa'i 'o mas phur rtse bkru zhing phur khung la'ang gtor/__rdul tshon gyi dkyil 'khor/__a ka ro bzla zhing rdo rjes dbang ldan gyi rtsigs pa nas brtsams te lte ba'i bar bskor ba'i re khA gsum 'then cing lha mtshan cung zad blangs pa mgo bor bkod cing don tu gnyer ba rnams la'ang cung zad byin pa'i lhag ma rnams phyags la bum pa sogs snod du blug__/dri bzang gi chus thig rnams kyang mtha' nas rim bzhin bsub/__de nas cung zad rgyas par spro na mar me thogs la/__hU~M bla med gsang ba mchog gi dkyil 'khor du/__/sogs nas/__bla med sku gsung thugs su 'grub par shog__/bar bka' brgyad sgrub khog ltar mar me smon lam dbyangs snyan por len tshul du bya/__mthar/__bla ma yi dam lha tshogs dgongs su gsol/__/sogs bsngo smon dang*/__phun sum tshogs pa'i tshigs su bcad pas thog drangs bkra shis rgyas par brjod/__rdul tshon chu bor gshegs pa sogs dngos su ma gsal ba rnams gsang ba spyi chog ltar shes par bya'o/__/rigs 'dus rgyal ba 'di grub na/__/rab 'byams dkyil 'khor 'grub pa'i phyir/__/rnyed dka' don che'i lam bzang la/__/cham gcig zhugs pa'i skal ldan shog__/'dis thob dge ba'i cha gang des/__/'brel tshad 'khor ba dong nas sprug__/dpal ldan rdo rje sems dpa' dang*/__/dbyer med rigs kun bdag gyur cig__/ces pa 'di'ang gdan sa chen po dpal spungs kyi yang khrod kun bzang bde chen 'od gsal gling gi sgrub pa'i sde rnams la nye bar mkho bas mtshams sbyar te pad+ma gar gyi dbang phyug rtsal gyis gter chen sku mched kyi gsung rab las legs par btus te bris pa dge legs 'phel//__//